หน้าร้อนที่ญี่ปุ่นต้องซอฟต์ครีมลาเวนเดอร์ เมลอนหวานฉ่ำ และทุ่งดอกไม้หลากสีที่ฮอกไกโด
ความสดใสของฮอกไกโดในช่วงฤดูร้อนทำให้ที่นี่กลายเป็นจุดหมายปลายทางยอดนิยมของคนหลายเชื้อชาติ นอกจากเทศกาลดอกไม้ไฟที่จัดขึ้นทั่วประเทศ คนญี่ปุ่นเองก็ตั้งตารอทุ่งดอกไม้สวยๆ ในจังหวัดฮอกไกโดเช่นกัน ฤดูร้อนของฮอกไกโดมีแค่ไม่กี่เดือน ทว่าเป็นขุมทรัพย์ทางธรรมชาติขนาดใหญ่ ขุนเขาปกคลุมด้วยสีเขียวของต้นไม้ สัตว์ป่านานาพันธุ์ ตามท้องทุ่งหนาแน่นไปด้วยรวงข้าว มีดอกไม้สีสันสดใสทอดตัวไกลสุดลูกตา ยิ่งหากคุณเป็นพวกไม่สนใจเทศกาล แต่อยากหาสถานที่สวยๆ ถ่ายรูปในญี่ปุ่น เราแนะนำให้มาปักหมุดที่นี่ โดยเฉพาะทางตอนกลางของเกาะเส้นทางเมืองบิเอะ (Biei) – ฟูราโนะ (Furano) บรรยากาศเหมือนอยู่ยุโรปก็มิปานวิวท้องทุ่งของเมืองบิเอะขับรถเที่ยวทุ่งเมืองบิเอะลืมตึกรามบ้านช่องสูงระฟ้าและมุ่งหน้าสู่ความงามอันไร้จริตของ บิเอะ เมืองชนบทแสนเรียบง่ายทางตอนกลางของฮอกไกโด ที่นี่ให้บรรยากาศต่างจากเมืองใหญ่อย่างซับโปโรสิ้นเชิง ไม่มีรถไฟใต้ดิน ไม่มีตึกตั้งเรียงกันหนาแน่น มีแต่ท้องทุ่งเขียวขจีและเนินเขาโค้งสวย ชาวบ้านกว่า 80% ประกอบอาชีพเกษตรกรรม มีข้าวบาเลย์ ข้าวโพด มันฝรั่ง เมลอน ฯลฯ เป็นผลิตผลสำคัญ อาณาบริเวณส่วนมากจึงปกคลุมด้วยพืชไร่เรียงตัวสลับซับซ้อนเกิดเป็นภาพแพตช์เวิร์ก ฉายวิวพาโนรามิกให้ยลแบบเต็มตา ต้น Seven Stars นายแบบชื่อดังบนซองบุหรี่ด้วยความที่มีพื้นที่พืชสวนไร่นามากมาย ความช่างคิดของชาวเมืองจึงนำเหตุการณ์และจินตนาการมาแบ่งโซนท้องทุ่งส่งเสริมการเที่ยวชมให้เป็นเรื่องสนุก ตัวอย่างเช่น เนินเขาพ่อแม่ลูก ที่มีต้นไม้ 3 ต้นวางเรียงกัน คุณพ่อคุณแม่เดินจูงมือลูกอยู่ตรงกลาง มองแล้วคล้ายครอบครัวแสนอบอุ่น ต้น Seven Stars ต้นสนกลางทุ่งซึ่งครั้งหนึ่งเคยเป็นนายแบบโพสท่าสวยประดับอยู่บนซองบุหรี่ Seven Stars หรือบุหรี่ Mild Seven โด่งดังมากจนชาวญี่ปุ่นวัยกลางคนขึ้นไปต้องรู้จัก ระหว่างขับรถชมความงามก็อย่ามัวแต่มองจนเพลินใจ ในวันที่อากาศแจ่มใส สองข้างทางจะมีชาวเมืองออกมาตั้งร้านขายผลผลิต แวะอุดหนุนกันได้ รับรองว่าเป็นของดีราคาถูกจนคุณอยากแพ็กกลับไทยเลยเชียวทุ่งลาเวนเดอร์ที่โทมิตะฟาร์ม… มีใครอยากขี่ม้ายูนิคอร์นไหม ซอฟต์ครีมเนื้อนุ่ม เมลอนหวานฉ่ำ และทุ่งดอกไม้หลากสีนักท่องเที่ยวกว่า 90% มาฮอกโกโดหน้าร้อนเพื่อหมายยลทุ่งดอกลาเวนเดอร์ของโทมิตะ ฟาร์ม (Tomita Farm) สถานที่ภาคบังคับที่ใครก็ต้องมาเช็กอินให้จงได้ ความงดงามของโทมิตะฟาร์มเริ่มประจักษ์ให้เห็นเมื่อการรถไฟญี่ปุ่นตีพิมพ์ภาพถ่ายทุ่งดอกไม้สีรุ้งบนปฏิทินโฆษณาในปี 1975 ทุกคนที่ได้ยลต่างถามเป็นเสียงเดียวกันว่า ที่นี่คือที่ไหนในญี่ปุ่น ทำให้ชื่อเสียงของจังหวัดฟูราโนะและโทมิตะฟาร์มเป็นที่รู้จักและกลายเป็นแหล่งท่องเที่ยวสำคัญตั้งแต่นั้นมาคุณลุงทาดาโอกะ โทมิตะ ผู้บุกเบิกและก่อตั้งโทมิตะฟาร์ม ริเริ่มปลูกดอกลาเวนเดอร์ตามคำบอกเล่าจากเพื่อนบ้านเพียงประโยคเดียวว่า ดอกไม้ชนิดนี้ใช้ทำน้ำหอม วลีแสนสั้นแต่จุดประกายให้คุณลุงใจกล้าปลูกดอกลาเวนเดอร์คนแรกของเมือง ทดลองอยู่หลายครั้ง ผิดพลาดอยู่หลายหน สุดท้ายเจ้าดอกไม้กลิ่นหอมหวานก็บานสะพรั่งเต็มทุ่ง สร้างฟูราโนะให้กลายเป็น โพรวองซ์แห่งเอเชีย จะหันซ้ายแลขวาก็เต็มไปด้วยลาเวนเดอร์ไปหมด ทั้งของชำร่วย ของที่ระลึก ไปจนถึงซอฟต์ครีมรสหวานละมุน บน: ดอกลาเวนเดอร์ในเรือนกระจกล่าง: ซอฟต์ครีมลาเวนเดอร์ ไปทีไร 2 โคนตลอด ราคา 300 เยนนอกจากลาเวนเดอร์จะเป็นผลิตภัณฑ์มีชื่อของโทมิตะฟาร์มแล้ว เมลอนก็เป็นอีกหนึ่งผลผลิตที่ทางฟาร์มภูมิใจนำเสนอเช่นกัน ตั้งอยู่ทางขวาของทางเข้า มีทั้งปังเมลอนหอมกรุ่น และเมลอนหวานฉ่ำให้กินสดๆ ชิ้นละประมาณ 150-300 เยน นั่งกินช่วงหน้าร้อนอร่อยนักแลเมลอนสดๆ และปังใส่ครีมใส่เมลอนก็มีนะ อร่อยมากแต่ถ้ายังไม่จุใจ รอบนอกโทมิตะฟาร์มมีทุ่งดอกไม้อันเย้ายวนใจอีกหลายแห่ง หนึ่งในนั้นคือ Shikisai no oka เปิดต้อนรับนักท่องเที่ยวทุกเชื้อชาติอย่างเท่าเทียมแบบไม่เสียค่าธรรมเนียม ที่นี่สวยงามด้วยทุ่งดอกไม้หลากสีบนเนื้อที่กว่า 7 เอเคอร์ ดอกไม้กว่าสิบชนิดอวดกลีบดอกบานสลับกันไปตามปีและฤดูกาล แต่เมื่อใดที่อากาศเย็นจัดและหิมะเริ่มโปรย Shikisai no oka จะกลายเป็นสถานที่จัดกิจกรรมฤดูหนาวให้นักท่องเที่ยวเล่นกันอย่างสนุกสนาน ทั้งสไลเดอร์หิมะ รถลากเลื่อน ฯลฯ กลายเป็นสวนสนุกขนาดย่อมไว้ให้นักท่องเที่ยวได้หย่อนใจShikisai no oka สวน 4 ฤดูแห่งบิเอะ มาได้ทั้งปี เที่ยวได้ทุกฤดู ดอกไม้เยอะมากAoi-ike หรือ Blue PondBlue Pond บึงน้ำใสสีเทอร์ควอยส์ชวนหลงใหลบนถนนสาย 966 ก่อนออกจากบิเอะสู่ชิโรกาเนะ ออนเซน (Shirogane Onsen) เป็นสถานที่ตั้งของ อาโอะอิ-อิเคะ (Aoi-ike) หรือ Blue Pond บึงน้ำใสสีเทอร์ควอยส์ใสกระจ่าง เกิดจากการสร้างเขื่อนกั้นแม่น้ำจนกลายเป็นทะเลสาบขนาดเล็ก สายน้ำบริสุทธิ์ไหลรินจากขุนเขาหลอมรวมกับแร่ธาตุบริเวณนั้น ส่งผลให้น้ำในทะเลสาบกลายเป็นสีฟ้างดงาม หรืออาจเปลี่ยนเป็นสีเขียวมรกตในวันไร้แดด แม้ Blue Pond จะมีขนาดไม่ใหญ่โตอลังการ แต่ก็เนื้อหอมในหมู่ช่างภาพญี่ปุ่นที่มุ่งหมายมาเก็บภาพในทุกฤดูกาล หลายคนบอกว่าที่นี่สวยคลาสสิก มองฤดูกาลไหนหรือช่วงเวลาใดก็น่าหลงใหลไปหมด จนศิลปินหลายท่านชอบมาเยือนเพื่อเก็บเกี่ยวแรงบันดาลใจก่อนสร้างสรรค์ผลงานชิ้นต่อไป บน: ทางเดินสะดวกสบาย เดินชิลๆ ลมเย็นๆล่าง: แม่น้ำสายใกล้ๆ ที่ถูกกั้นสร้างเขื่อนจนเกิดบึงน้ำสีสวยขึ้นมาและหากคุณมีเวลาเหลือ อยากได้ของทำมือเป็นที่ระลึก แนะนำให้มาช้อปปิ้งยัง Ningle Terrace ซึ่งตั้งอยู่ในเขตของ New Furano Prince Hotel หมู่บ้านกลางป่าที่ขายเฉพาะงานทำมือ มีทั้งเครื่องประดับ ของเล่น ของตกแต่งบ้าน รวมกันประมาณ 20 แห่ง หากเดินลงไปสุดทางจะมีคาเฟ่น่ารักลักษณะเป็นกระท่อมหลังเล็กแทรกตัวอยู่ในป่า บอกเลยว่าห้ามพลาด ขนมอร่อย ชาหอม กาแฟดี เหมาะมากกับการนั่งเอื่อย ชิมชา กินขนม ละเลียดบรรยากาศดีนักแลNingle Terrace แต่ละร้านก็จะแทรกตัวอยู่กลางป่าแบบนี้ล่ะ เดินไป ชมธรรมชาติไป ช้อปปิ้งไปด้วยจาก Ningle Terrace ลงเนินไปประมาณ 200 เมตร จะเจอกระท่อมเล็กๆ เข้าไปเป็นคาเฟ่บรรยากาศอบอุ่น ชาดี เค้กอร่อย ชอบมากฮอกไกโดหน้าร้อนสนุกกว่าที่คุณคิด ไม่จำเป็นต้องมีหิมะขาวโพลนทั่วบริเวณ ไม่มีสกีหรือสโนว์บอร์ด มีแต่กลิ่นดิน กลิ่นหญ้า ไอแดด ดอกไม้หลากสีสันในหน้าร้อนที่เบ่งบานชูช่อสร้างความสดใสรับไออุ่น และไอศกรีมหอมๆ กินแล้วยิ้มปริ่มTipsWhere to StayNew Furano Prince Hotel (Mapcode: 919 552 448)www.princehotels.com/en/newfuranoMap Codeระบบ GPS ของญี่ปุ่นสามารถใส่หมายเลข Map Code เพื่อปักหมุดได้Getting There
บิเอะ เมืองชนบทแสนเรียบง่ายทางตอนกลางของฮอกไกโด ที่นี่ให้บรรยากาศต่างจากเมืองใหญ่อย่างซับโปโรสิ้นเชิง ไม่มีรถไฟใต้ดิน ไม่มีตึกตั้งเรียงกันหนาแน่น มีแต่ท้องทุ่งเขียวขจีและเนินเขาโค้งสวยความงดงามของโทมิตะฟาร์มเริ่มประจักษ์ให้เห็นเมื่อการรถไฟญี่ปุ่นตีพิมพ์ภาพถ่ายทุ่งดอกไม้สีรุ้งบนปฏิทินโฆษณาในปี 1975 ทุกคนที่ได้ยลต่างถามเป็นเสียงเดียวกันว่า ที่นี่คือที่ไหนในญี่ปุ่น ทำให้ชื่อเสียงของจังหวัดฟูราโนะและโทมิตะฟาร์มเป็นที่รู้จักและกลายเป็นแหล่งท่องเที่ยวสำคัญตั้งแต่นั้นมาBlue Pond เนื้อหอมในหมู่ช่างภาพญี่ปุ่น หลายคนบอกว่าที่นี่สวยคลาสสิก มองฤดูกาลไหนก็น่าหลงใหลไปหมด จนศิลปินหลายท่านชอบมาเยือนเพื่อเก็บเกี่ยวแรงบันดาลใจก่อนสร้างสรรค์ผลงานชิ้นต่อไป